**Likumprojekta “Grozījumi likumā “Par nekustamā īpašuma nodokli” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi likumā “Par nekustamā īpašuma nodokli” (turpmāk – likumprojekts) izstrādāts, lai no 2022. gada 1. janvāra, kad paredzēts stāties spēkā jaunajām kadastrālajām vērtībām, nodrošinātu taisnīgu un samērīgu nekustamā īpašuma nodokļa apmēru, paredzot speciālo vērtību piemērot arī tām lauku zemes vienībām, kuras nepārsniedz trīs hektārus, un pagarināt speciālās vērtības piemērošanu lauku zemei līdz 2027. gadam.Likumprojekta grozījums, kas paredz izteikt jaunā redakcijā likuma “Par nekustamā īpašuma nodokli” (turpmāk – likums) 3. panta divpadsmito daļu, stājas spēkā 2022. gada 1. janvārī. Pārējā daļā likumprojekts stājas spēkā vispārējā kārtībā atbilstoši Oficiālo publikāciju un tiesiskās informācijas likumam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts sagatavots, pamatojoties uz Ministru kabineta 2020. gada 18. februāra sēdes protokola Nr.7 25.§ 6. punktā doto uzdevumu (turpmāk – MK dotais uzdevums), ar kuru noteikts Zemkopības ministrijai sadarbībā ar Tieslietu ministriju un Finanšu ministriju izstrādāt priekšlikumus likumā “Par nekustamā īpašuma nodokli”, paredzot no 2021. gada iesaldēt lauku zemes speciālās vērtības. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likuma 3.panta divpadsmito daļu zemes vienībām (to daļām), kuras atrodas administratīvajās teritorijās ārpus pilsētām un kuru platība pārsniedz trīs hektārus, un kurām vismaz viens no noteiktajiem lietošanas mērķiem ietilpst lietošanas mērķu grupā "Lauksaimniecības zeme", "Mežsaimniecības zeme un īpaši aizsargājamās dabas teritorijas, kurās saimnieciskā darbība ir aizliegta ar normatīvo aktu" vai "Ūdens objektu zeme" (turpmāk — lauku zeme), nekustamā īpašuma nodokli līdz 2025. taksācijas gadam aprēķina no speciālās vērtības, ko nosaka īpaši nodokļa aprēķinam (turpmāk — speciālā vērtība). Minētā panta trīspadsmitajā daļā noteikts, ka speciālā vērtība tiek noteikta, pamatojoties uz lauku zemes kadastrālo vērtību, un taksācijas gada lauku zemes speciālās vērtības pieaugums ikgadēji var sasniegt 10 procentus no iepriekšējam taksācijas gadam noteiktās lauku zemes speciālās vērtības. Savukārt minētā panta četrpadsmitajā daļā noteikts, ka speciālo vērtību pēc stāvokļa taksācijas gada 1. janvārī nosaka, salīdzinot pirmstaksācijas gada speciālo vērtību ar kadastrālo vērtību, kas noteikta taksācijas gada 1. janvārī. Speciālā vērtība ir vienāda ar kadastrālo vērtību, ja taksācijas gada 1. janvārī noteiktās kadastrālās vērtības pieaugums nepārsniedz 10 procentus no pirmstaksācijas gada speciālās vērtības. Speciālā vērtība ir vienāda ar pirmstaksācijas gada speciālo vērtību, kas reizināta ar koeficientu 1,1, ja taksācijas gada 1. janvārī noteiktās kadastrālās vērtības pieaugums pārsniedz 10 procentus no pirmstaksācijas gada speciālās vērtības.Speciālā vērtība tika ieviesta 2016.gadā ar mērķi nodrošināt samērīgu nekustamā īpašuma nodokļa (turpmāk – NĪN) pieaugumu. Tas bija nepieciešams tādēļ, ka ar 2016. gadu tika ieviestas jaunas kadastrālo vērtību bāzes, kas izstrādātas atbilstoši nekustamā īpašuma tirgus situācijai 2012.–2013.gadā.Valsts zemes dienesta informācija liecina, ka 2021.gadā tikai 17 258 (t.i. 5,28%) zemes vienībām no 326 589, būtu jāpiemēro speciālās vērtības 10% ierobežojums.Turklāt ierobežojums ir skaidrojams nevis ar kadastrālo vērtību bāzes 2016.gada pieaugumu, bet gan ar izmaiņām, kas saistītas ar objektu raksturojošiem datiem, piemēram:* ja no Valsts meža dienesta Nekustamā īpašuma valsts kadastra informācijas sistēmai ir nodota jaunākā informācija, tad parasti notiek meža zemes kvalitātes pārrēķins un izmaiņas ieviestas atbilstoši jaunākiem datiem (ieskaitot arī informāciju par ciršanas ierobežojumiem), tā ka mainās kadastrālā vērtība;
* zemes vienībām mainās zemes vienības eksplikācija (sadalījums pa lietošanas veidiem), zemes kopplatībai nemainoties, līdz ar platību izmaiņām, mainās arī kadastrālā vērtība.

Tādējādi nav pamata no 2021. gada iesaldēt lauku zemes speciālās vērtības, jo pēc būtības kadastrālo vērtību bāzes 2016. gada pieaugums ir sasniedzis speciālo vērtību un kadastrālo vērtību bāzes 2016. gada pieauguma dēļ NĪN maksājums 2021. gadā nemainīsies.Tomēr Nekustamā īpašuma valsts kadastra likumā noteikts, ka kadastrālo vērtību bāzi 2022.—2025. gadam izstrādā atbilstoši situācijai nekustamā īpašuma tirgū, kāda tā bija 2019. gada 1. jūlijā. Ministru kabineta 2019.gada 11.oktobra sēdē (prot. Nr.47 1.§) tika noteikts, ka Tieslietu ministrijai līdz 2020.gada 15.jūnijam jāiesniedz izskatīšanai Ministru kabinetā normatīvo aktu projekts, lai nodrošinātu kadastrālo vērtību bāzi 2022.–2025.gadam, kuru piemēro kadastrālās vērtības aprēķinam no 2022.gada 1.janvāra, kā arī prognozēto kadastrālo vērtību publiska pieejamība pārskatāmā veidā.Tā kā pēdējos gados ir būtiski palielinājusies lauksaimniecībā izmantojamās zemes tirgus darījumu vērtība, ir paredzams, ka būtiski palielināsies arī jaunās kadastrālo vērtību bāzes, tāpēc, sākot ar 2022.gadu ievērojami palielināsies nekustamā īpašuma nodokļa maksājumu apmērs. Saskaņā ar tīmekļvietnē kadastrs.lv publiski pieejamo informāciju paredzams, ka lauku zemei kadastrālās vērtības pieaugums būs no 200 līdz 400 procentiem neatkarīgi no tā, vai lauku zemes vienības platība ir līdz trīs hektāriem vai lielāka.Tādēļ ir nepieciešams risinājums, lai no 2022.gada nodrošinātu taisnīgu un samērīgu nekustamā īpašuma nodokļa apmēru. Tomēr speciālās vērtības iesaldēšana nebūtu pareizākais risinājums, lai noteiktu taisnīgu un samērīgu nekustamā īpašuma nodokļa maksājumu. Taisnīgāku un samērīgāku nekustamā īpašuma nodokļa apmēru iespējams noteikt, pārskatot pašreizējo 1,5% NĪN likmi lauku zemei un to samazinot, tādēļ likumprojektam ir pievienots Ministru kabineta sēdes protokollēmuma projekts, kurā noteikts, ka Finanšu ministrijai, pildot Ministru kabineta 2019. gada 11. oktobra sēdē (prot. Nr. 47 1.§) doto uzdevumu, sadarbībā ar Zemkopības ministriju jāpārskata nekustamā īpašuma nodokļa likme un 12 mēnešu laikā pēc Ministru kabineta noteikumu par kadastrālo vērtību bāzes apstiprināšanas jāiesniedz izskatīšanai Ministru kabinetā grozījumi likumā "Par nekustamā īpašuma nodokli", lai nodrošinātu samērīgu nekustamā īpašuma nodokli lauku zemēm.Tā kā līdz 2025.gadam lauku zemes vienībām, kuru platība pārsniedz trīs hektārus, piemēro 10% speciālās vērtības pieauguma ierobežojumu, bet lauku zemes vienībām, kuru platība ir līdz trim hektāriem, nepiemēro speciālās vērtības pieauguma ierobežojumu, ir paredzams, ka visvairāk neaizsargātie būs tie lauku zemju īpašnieki, kuru lauku zemes vienības nepārsniedz trīs hektārus.Lauku zemes vienības platība trīs hektāri kā kritērijs speciālās vērtības noteikšanai 2015. gadā izvēlēts atbilstoši Tieslietu ministrijas norādījumiem, kas balstīti uz nekustamā īpašuma tirgus analīzes rezultātiem 2015. gadā. Pašreizējā informācija liecina, ka vienam lauku zemes īpašniekam (lauksaimniekam, zivsaimniekam vai mežsaimniekam) var piederēt vairākas lauku zemes vienības platībā līdz trim hektāriem un kopējā lauku zemes platība atsevišķos gadījumos var pat pārsniegt 20 hektāru. Tāpēc, lai arī šos lauku zemes īpašniekus pasargātu no nesamērīgi liela nekustamā īpašuma nodokļa sloga, likumā jāparedz, ka arī lauku zemes vienībām līdz trim hektāriem nekustamā īpašuma nodokļa aprēķinam izmanto speciālo vērtību.Šobrīd likumā noteikts, ka nekustamā īpašuma nodokli aprēķina no speciālās vērtības līdz 2025. taksācijas gadam. Tā kā nākamais Kopējās lauksaimniecības politikas plānošanas periods sākas ar 2021. gadu un ilgs līdz 2027. gadam, tad arī lauksaimniekiem, zivsaimniekiem un mežsaimniekiem, plānojot nākamo septiņu gadu saimniecisko darbību, ir jābūt drošiem par to, ka nekustamā īpašuma nodokļa slogs nepieaugs vairāk kā par 10 procentiem, kas ir likumā noteiktais taksācijas gada lauku zemes speciālās vērtības pieaugums gadā.Pašlaik pašvaldībām, nosakot nekustamā īpašuma nodokļa likmi vai nodokļa atvieglojumus, ir jāievēro Komisijas 2013.gada 18.decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu  *de minimis* atbalstam (Dokuments attiecas uz EEZ) (Eiropas Savienības Oficiālais Vēstnesis, 2013. gada 24.decembris, Nr. L352/1) nosacījumi. Tādēļ likuma 3.1 panta otrās daļas 1. punktu un 5. panta ceturto daļu ir nepieciešams papildināt ar atsauci uz Komisijas 2013. gada 18. decembra Regulu (EK) Nr. 1408/2013  par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352) un Komisijas 2014. gada 27. jūnija Regulu (EK) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L190), lai pašvaldības varētu piemērot nekustamā īpašuma nodokļa atvieglojumus un atbrīvojumus arī lauksaimniekiem un zivsaimniekiem.Likumprojekts paredz, ka grozījums likuma 3. panta divpadsmitajā daļā attiecībā uz tās izteikšanu jaunā redakcijā stājas spēkā 2022. gada 1. janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija |
| 4. | Cita informācija | Zemkopības ministrijā 2020.gada 5.augustā notika diskusija par Ministru kabineta dotā uzdevuma izpildi. Tajā piedalījās Finanšu ministrijas, Tieslietu ministrijas, Valsts zemes dienesta un Latvijas Pašvaldību savienības pārstāvji.Finanšu ministrijas un Latvijas Pašvaldību savienības pārstāvji neatbalstīja speciālās vērtības iesaldēšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecas uz 204 797 personām, kuru īpašumā ir lauku zeme ārpus pilsētām (579 737 zemes vienībām). Zemes platība līdz trim hektāriem (ieskaitot) ir 252 935 zemes vienībām ārpus pilsētām, un tās pieder 126 348 unikāliem īpašniekiem, bet ārpus pilsētām esošas 326 802 zemes vienības ar platību, kas lielāka par trim hektāriem, pieder 136 273 unikāliem īpašniekiem. |
| 2. | Tiesiskā regulējuma ietekme uz tautsaimniecību un administratīvo slogu | Bez grozījumiem likumā lauku zemju īpašniekiem nesamērīgi palielinātos nekustamā īpašuma nodokļa maksājumu apmērs, tas ir, no 200 līdz 400 %. Tam par iemeslu ir Nekustamā īpašuma valsts kadastra likuma norma par to, ka kadastrālo vērtību bāzi 2022.—2025. gadam izstrādā atbilstoši situācijai nekustamā īpašuma tirgū, kāda tā bija 2019. gada 1. jūlijā.Likumprojekts pozitīvi ietekmēs mērķgrupu – pasargās lauku zemju īpašniekus no nesamērīga nekustamā īpašuma nodokļa sloga pieauguma. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 235 590 000 | 0 | 236 200 000 | 0 | 237 380 000 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Nav plānota likumprojekta ietekme uz vidēja termiņa budžeta ietvaru no 2021. līdz 2023.gadam, jo likumprojektā iekļautie grozījumi ir saistīti ar Nekustamā īpašuma valsts kadastra likumā noteikto. Proti, kadastrālo vērtību bāzi 2022.—2025. gadam izstrādā atbilstoši situācijai nekustamā īpašuma tirgū, kāda tā bija 2019. gada 1. jūlijā, un, tā kā pēdējos gados ir būtiski palielinājusies lauksaimniecībā izmantojamās zemes tirgus darījumu vērtība, ir paredzams, ka būtiski palielināsies arī jaunās kadastrālo vērtību bāzes, tāpēc, sākot ar 2022. gadu, ievērojami palielināsies nekustamā īpašuma nodokļa maksājumu apmērs. Saskaņā ar tīmekļa vietnē kadastrs.lv publiski pieejamo informāciju paredzams, ka lauku zemes kadastrālās vērtības pieaugums būs no 200 līdz 400 procentiem. Tādējādi zemes vienībām, kuru platība ir līdz trīs hektāriem, nepiemērojot speciālās vērtības pieauguma ierobežojumu, par 200 līdz 400 procentiem palielinātos nekustamā īpašuma nodoklis, un tas ir nesamērīgs nodokļa sloga pieaugums. Tādēļ, pārskatot kadastrālās vērtības lauku zemēm līdz trim hektāriem, nesamērīgi palielināsies arī nekustamā īpašuma nodokļa maksājumu apmērs un ievērojami palielināsies nekustamā īpašuma nodokļa ieņēmumi.Savukārt vidēja termiņa valsts budžeta ietvarā no 2021. līdz 2023. gadam nav ieplānots nekustamā īpašuma nodokļa ieņēmumu pieaugums kadastrālo vērtību pārskatīšanas dēļ, tādēļ likumprojektam nav arī fiskālas ietekmes uz vidēja termiņa budžetu.Šajā sadaļā norādītie ietekmes uz valsts budžetu aprēķini balstīti uz Tieslietu ministrijas un Valsts zemes dienesta informāciju par prognozētajām kadastrālajām vērtībām un prognozētajām speciālajām vērtībām, kas aprēķinātas, pamatojoties uz plānotajām kadastrālo vērtību izmaiņām saskaņā ar Nekustamā īpašuma valsts kadastra likumu.Par lauku zemi platībā līdz trim hektāri, pārskatot kadastrālās vērtības un ieviešot speciālo kadastrālo vērtību, no 2022. gada tiek plānoti papildu nekustamā īpašuma nodokļa ieņēmumi valsts budžetā, kuri nav ietverti vidēja termiņa valsts budžeta ietvarā no 2021. līdz 2023.gadam:

|  |  |  |  |  |
| --- | --- | --- | --- | --- |
|  | Kadastrālo vērtību kopsumma 2020.gadā | Prognozēto kadastrālo vērtību kopsumma 2021.gadā | Prognozēto speciālo vērtību kopsumma 2022.gadā | Prognozēto speciālo vērtību kopsumma 2023.gadā |
| Lauku zemei ar platību līdz 3 ha | 286 190 131 | 286 247 887 | 312 576 807 | 342 358 516 |
| NĪN likme | 1,5% | 1,5% | 1,5% | 1,5% |
| NĪN, *euro*, ja tiek mainīta kadastrālā vērtība un lauku zemei ar platību līdz 3 ha ieviesta speciālā vērtība | 4 292 852 | 4 293 718 | 4 688 652 | 5 135 378 |
| **NĪN ieņēmumu palielinājums kārtējā gadā salīdzinājumā ar iepriekšējo gadu, *euro*** |  | **+866** | **+394 934** | **+446 726** |

Tādējādi likumprojekts nerada negatīvu fiskālu ietekmi uz vidēja termiņa valsts budžeta ietvaru 2021. līdz 2023.gadam.2020.gadā, pārskatot kadastrālo vērtību lauku zemei ar platību līdz trim hektāriem un 2022.gadā ieviešot speciālās kadastrālās vērtības, tiek plānoti papildu ieņēmumi budžetā salīdzinājumā ar vidēja termiņa valsts budžeta ietvaru 2021. līdz 2023.gadam – 395 tūkst. *euro* 2022.gadā un 448 tūkst. *euro* 2023.gadā. |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2013.gada 18.decembra Regula (ES) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Dokuments attiecas uz EEZ) (Eiropas Savienības Oficiālais Vēstnesis, 2013.gada 24.decembris, Nr.L352/1);Komisijas 2013. gada 18. decembra Regula (EK) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352);Komisijas 2014. gada 27. jūnija Regula (EK) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L190) |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2013.gada 18.decembra Regula (ES) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Dokuments attiecas uz EEZ) (Eiropas Savienības Oficiālais Vēstnesis, 2013.gada 24.decembris, Nr.L352/1);Komisijas 2013. gada 18. decembra Regula (EK) Nr. 1408/2013 par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk Regula Nr. 1408/2013);Komisijas 2014. gada 27. jūnija Regula (EK) Nr. 717/2014 par Līguma par Eiropas Savienības darbību 107. un 108. panta piemērošanu de minimis atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L190) (turpmāk – Regula 717/2014). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr. 1407/2013 | Likumprojekta 2. un 3. pants | Komisijas regulas Nr. 1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regula Nr. 1408/2013 | Likumprojekta 2. un 3. pants | Komisijas regulas Nr. 1408/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regula Nr. 717/2014 | Likumprojekta 2. un 3. pants | Komisijas regulas Nr. 717/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav. | Nav. | Nav. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts nosūtīts izskatīšanai biedrībām "Lauksaimnieku organizāciju sadarbības padome", "Zemnieku saeima", "Latvijas Lauksaimniecības kooperatīvu asociācija", "Lauksaimniecības statūtsabiedrību asociācija", "Latvijas Pārtikas uzņēmumu federācija", "Latvijas Bioloģiskās lauksaimniecības asociācija", "Latvijas Jauno zemnieku klubs", "Latvijas Zemnieku federācija" un "Lauksaimnieku apvienība". |
| 2. | Sabiedrības līdzdalība projekta izstrādē | Informācija par likumprojektu tika ievietota Ministru kabineta tīmekļvietnes sadaļā „Sabiedrības līdzdalība” un Zemkopības ministrijas tīmekļvietnes sadaļā „Sabiedrības līdzdalība” no 22.07.2020. līdz 05.08.2020.<https://www.zm.gov.lv/zemkopibas-ministrija/apspriesanas/grozijumi-likuma-par-nekustama-ipasuma-nodokli-?id=949><https://www.mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Biedrība “Latvijas Zemnieku federācija”, biedrība “Lauksaimniecības Statūtsabiedrību asociācija” un SIA “Latvijas Lauku konsultāciju un izglītības centrs” atbalsta lauku zemes speciālo vērtību iesaldēšanu no 2021.gada.Biedrība “Lauksaimniecības Statūtsabiedrību asociācija” arī ierosina izdarīt grozījumus likumā attiecībā uz lauku iedzīvotājiem, lai stimulētu to palikšanu laukos un veicinātu lauku apdzīvotību:1. 3.panta pirmās daļas otro punktu papildināt ar piešķiramo atbrīvojumu no nodokļa aprēķina un nomaksas par pirmo mājokli personām, kuru tiesības uz nekustamo īpašumu ir nostiprinātas Zemesgrāmatā un kuras ir deklarējušās attiecīgajās administratīvajās teritorijās ārpus pilsētām, – dzīvojamajām ēkām un inženierbūvēm, ja to kadastrālā vērtība nepārsniedz 100 000 *euro*.
2. 3.panta pirmās daļas pirmā punkta “a” apakšpunktu papildināt ar atvieglojuma piešķīrumu personām, kuru zemes platība pārsniedz trīs hektārus, bet nepārsniedz 50 hektārus un atrodas administratīvajās teritorijās ārpus pilsētām, piemērojot nodokļa likme 0,2 procentus no nekustamā īpašuma kadastrālās vērtības.

Šie priekšlikumi nav ņemti vērā, jo jau pašlaik pašvaldībām ir dotas tiesības likumā noteikt dažāda veida NĪN atvieglojumus atsevišķām personu grupām un noteikt samazinātas likmes ar NĪN apliekamajiem objektiem.Biedrība “Latvijas Zemnieku federācija” neatbalsta nekustamā īpašuma nodokļa celšanu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts zemes dienests, pašvaldības |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde paredzēta, īstenojot esošās funkcijas ar esošajiem cilvēkresursiem.Jaunas institūcijas netiek veidotas, kā arī netiek paredzēta esošo institūciju likvidācija vai reorganizācija. |
| 3. | Cita informācija | Zemkopības ministrijā 2020.gada 5.augustā notika diskusija par Ministru kabineta dotā uzdevuma izpildi. Tajā piedalījās Finanšu ministrijas, Tieslietu ministrijas, Valsts zemes dienesta un Latvijas Pašvaldību savienības pārstāvji.Finanšu ministrijas un Latvijas Pašvaldību savienības pārstāvji neatbalstīja speciālās vērtības iesaldēšanu. |

 Zemkopības ministrs K.Gerhards

Karlapa 67027216

Agrita.Karlapa@zm.gov.lv